

**Månedsplan for Bærland SFO** - **Juni**

**Ang. faste aktiviteter på månedsplanen**

Vi setter opp faste aktiviteter på de forskjellige dagene i uken. Dette med tanke på at det skal være forutsigbart for barna. Aktivitetene er for de som har lyst å være med og det er alltid muligheter for selvbestemt lek. Ute velger mange barn å gjøre ting på fotballbanen. Der spiller noen fotball, noen turner, noen prøver seg på akrobatikk, andre igjen har rolleleker. I alle disse lekene er det kjekt at det er mange barn som er med. De finner hverandre på tvers av klassene og utvikler god kompetanse på å leke med eldre og yngre barn.

**Dansejenter**

Vi har noen flinke jenter som øver på dans sammen med Marita. De vil i juni fremføre dansen for alle barna på SFO.

**Siste skoledag**

SFO åpner når skolen slutter kl.10.55.

Kl.13 deler vi barna i grupper og har en aktivitets løype på uteområdet. Der får barna prøvd seg på bowling, balansering, frisbee, baller i bøtte og mye annet. Etter endt økt koser vi oss med noe å spise.

**Vårværet**

Vi satser på at vi får fine og varme dager på SFO. Vi ønsker å være mest mulig ute. Aktivitetene vil vi tilpasse været. Rekordboka, hoppetau, hoppestrikk, stylter, ball-leker, bordtennis og lek i sandkassen

**Beskjeder til SFO**

SFO ber om at alle endringer av hjemtider (utover det som er vanlig) i størst mulig grad blir sendt på sms før kl.08.15. Da får vi endringen med på listen som vi lager hver dag. En sms er også en dokumentasjon på at en beskjed er sendt SFO og vi kan i ettertid lese beskjeden igjen. Alle får bekreftelse på at meldingen er lest. Når vi mottar telefoner kan det hende at beskjeden ikke blir utført med en gang pga. at et annet barn kanskje krever vår oppmerksomhet rett etterpå.

**Abonnere på hjemmesiden**

SFO legger ut artikler med bilder fra ting vi gjør. Ta en titt på skolens hjemmeside og velg SFO i venstre kolonne. Du kan også abonnere på hjemmesiden. Du vil da få en e-post når det blir lagt ut ny artikkel.

**Ved spørsmål eller beskjeder:**

* SFO mobil: 902 87870
* Cowboy- og Indianeravdeling: 51614605 (kun i SFO sine åpningstider)
* SFO leder: 51614600 (sentralbord)   
  Husk hjemmesiden vår: [www.minskole.no/minskole/baerland](http://www.minskole.no/minskole/baerland)   
  E-post: [baerland.skole@gjesdal.kommune.no.](mailto:baerland.skole@gjesdal.kommune.no) Her finner du vedtekter, månedsplaner og bilder av aktiviteter.

|  |  |  |  |  |  |
| --- | --- | --- | --- | --- | --- |
| **Uke** | **Mandag** | **Tirsdag** | **Onsdag** | **Torsdag** | **Fredag** |
| **22** |  |  | 1.  Leker ute | 2.  Bingo | 3.  AMK  1 klasse på basen  2 klasse i akebakken |
| **19** | 6.  Rekordbok | 7.  Utebandy | 8.  Leker ute | 9.  Bingo | 10.  AMK  1 klasse på basen  2 klasse i akebakken |
| **20** | 13.  Rekordbok | 14.  Utebandy | 15.  Leker ute | 16.  Bingo | 17.  AMK  1 klasse på basen  2 klasse i akebakken |
| **21** | 20.  Rekordbok | 21.  Utebandy | 22.  Siste skoledag  SFO åpner kl.11  Aktivitetesgrupper | 23.  Sommer SFO for de som er påmeldt | 24.  Sommer SFO for de som er påmeldt |
| **22** | 27.  Sommer SFO for de som er påmeldt | 28.  Sommer SFO for de som er påmeldt | 29.  Sommer SFO for de som er påmeldt | 30.  Sommer SFO for de som er påmeldt |  |